recursal/SuperWikiNEXT-32B huggingface dataset:
**জিপাং** হল একটি ঐতিহ্যবাহী খাবার যা চাল বা আঠালো চাল দিয়ে তৈরি। এই ঐতিহ্যবাহী খাবারটিকে কখনও কখনও বিপাং বা বেরনডং বেরাসও বলা হয়ে থাকে।

ইতিহাস
------

বিপাং শব্দটি হোক্কিয়েন শব্দ *বি-ফাং* (米芳; পিনইং মান্দারিন = মি ফাং) থেকে নেওয়া হয়েছে যার অর্থ "সুগন্ধি বা সুগন্ধযুক্ত চাল, এটি মূলত এক প্রকারের মিষ্টান্ন জাতীয় খাদ্য। জিপাং চীনের সবচেয়ে জনপ্রিয় ঐতিহ্যবাহী জলখাবারের মধ্যে অন্যতম। চীনা অভিবাসীরা নাস্তা হিসেবে ইন্দোনেশিয়ায় জিপাং চালু ও বিক্রি করে। এই ঐতিহ্যবাহী জিপাং ব্যবসাগুলির মধ্যে কয়েকটি এখনও সক্রিয় রয়েছে, এর মধ্যে একটি হল পূর্ব জাভার পাসুরুয়ানে টোকো বিপাং জাংকার যা ১৯৪০ সাল থেকে এখনো পরিচালিত হয়ে আসছে।

তৈরির প্রক্রিয়া
----------------

জিপাং তৈরির প্রক্রিয়াটি স্থানভেদে ভিন্ন ভিন্ন হয়, এমনকি পরিবার থেকে পরিবারে ভিন্নতা লাভ করে কেননা জিপাং একটি বহুল পরিচিয় খাবার। এর সাথে যুক্ত করতে হয় যে, জিপাংয়ের বৃহৎ পরিসরে উৎপাদনে ব্যবহৃত প্রক্রিয়াগুলো মূলত এর ঐতিহ্যগত পদ্ধতি আলাদা হয়ে থাকে।
জিপাং তৈরির প্রধান উপকরণ হল চাল ও চিনি। জিপাং তৈরির জন্য সবচেয়ে ভালো চাল পাওয়া যায় ৩-৪ দিনের জন্য মজুত করা ধান থেকে। প্রধান জিপাং উৎপাদকদের মতে, গ্রীষ্মের পরিবর্তে বর্ষা মৌসুমে জিপাংয়ের চাহিদা সবচেয়ে বেশি হয় এবং গ্রীষ্মকালে বিক্রি কমে যায়। এর কারণ হল গ্রীষ্মের মাসগুলিতে তৃষ্ণার্ত করে এমন নাস্তা লোকজন এড়িয়ে চলে।
বড় বড় কারখানায় জিপাং তৈরিতে সাধারণত উচ্চ-ক্ষমতাসম্পন্ন যন্ত্রপাতি ব্যবহার করা হয় যেখানে উচ্চ চাপের গ্যাসের চুলা বা গ্যাস বার্নারে চাল ভাজা হয়। এরপরে চালটি ছিটিয়ে দেওয়া হয় এবং ক্যারামেল যুক্ত চিনির সাথে মেশানো হয় যাতে এই খাবারে ঐতিহ্যবাহী জিপাংয়ের মিষ্টি স্বাদ চলে আসে। জিপাংয়ের মিশ্রণ শক্ত হওয়ার আগে, এটা একটি টেবিলে রাখা হয় এবং মোড়কজাতকরণের জন্য নির্দিষ্ট আকারে কাটা হয়।
দক্ষিণ সুমাত্রার লাহাতে, শ্রমিক মৌসুমে জিপাং অধিক জনপ্রিয়। লাহাতে জিপাং তৈরির প্রক্রিয়া প্রধান কারখানায় ব্যবহৃত পদ্ধতির থেকে আলাদা। লাহাতে জিপাং আঠালো চাল থেকে প্রধানত তৈরি করা হয়। এই অনন্য জিপাং শেষ পর্যন্ত ভাজা হওয়ার আগে ধুয়ে, ডুবিয়ে, ব্রাউন সুগার দিয়ে ঢেকে, সূর্যের নীচে শুকানো হয়।

তথ্যসূত্র
---------

1. ↑  米芳 bí-phang, *holodict*. accessed: 07-10-2021.
2. 1 2 3  Ini Dia Bipang Pasuruan yang Disebut Jubir Presiden, *detik*. Muhajir Arifin. accessed: 07-10-2021.
3. 1 2 3 4 5  Jipang, Jajanan Lawas yang Tetap Eksis Saat Lebaran, *detik*. Adhar Muttaqin. accessed: 07-10-2021.
4. 1 2 3  RESEP NENEK: Bikin Bipang Kue Lebaran Khas Lahat, Yuk!, *okezone*. Annisa Aprilia. accessed: 07-10-2021.
**কামরুল হদা** হলেন একজন ভারতীয় রাজনীতিবিদ যিনি সর্বভারতীয় মজলিস-ই-ইত্তেহাদুল মুসলিমিনের রাজনীতির সাথে যুক্ত। তিনি বিহার বিধানসভার একজন সদস্য।

রাজনৈতিক জীবন
-------------

ভারতীয় জাতীয় কংগ্রেসের মোহাম্মদ জাওয়েদ বিধায়ক পদ থেকে পদত্যাগ করে সপ্তদশ লোকসভা নির্বাচনে লড়ার সিদ্ধান্ত গ্রহণ করেন। তার পদত্যাগের পর কিষাণগঞ্জ বিধানসভা কেন্দ্রকে খালি হিসেবে ঘোষণা করা হয়। উক্ত বিধানসভা কেন্দ্রে অনুষ্ঠিত উপনির্বাচনে কামরুল হদা সর্বভারতীয় মজলিস-ই-ইত্তেহাদুল মুসলিমিনের মনোনয়নে প্রতিদ্বন্দ্বিতা করেন ও বিজয়ী হন। তার জয়ের ফলে হিন্দিভাষী কোন রাজ্যের বিধানসভায় প্রথমবারের মত আসন লাভ করে সর্বভারতীয় মজলিস-ই-ইত্তেহাদুল মুসলিমিন।

তথ্যসূত্র
---------

1. ↑  "In first-ever win in Hindi belt, AIMIM grabs Kishanganj assembly seat"। *The Indian Express*। ২৪ অক্টোবর ২০১৯। সংগ্রহের তারিখ ২৪ অক্টোবর ২০১৯।
2. ↑  "Asaduddin Owaisi's AIMIM springs surprise in Bihar, wins Kishanganj assembly byelection"। *The Times of India*। ২৪ অক্টোবর ২০১৯। সংগ্রহের তারিখ ২৪ অক্টোবর ২০১৯।
3. ↑  "AIMIM registers maiden victory from Kishanganj"। *United News of India*। ২৪ অক্টোবর ২০১৯। সংগ্রহের তারিখ ২৪ অক্টোবর ২০১৯।
**অ্যাডিসন রে ইস্টার্লিং** (জন্ম: ৬ অক্টোবর ২০০০) হলেন একজন আমেরিকান সামাজিক মিডিয়া ব্যক্তিত্ব এবং নৃত্যশিল্পী যিনি টিকটকে **অ্যাডিসন রে** নামে পরিচিত। ২০২০ সালের ২২শে জুন পর্যন্ত যার টিকিটকে ২ বিলিয়নেরও বেশি লাইক এবং ৪৬ মিলিয়ন অনুসারী রয়েছে। এর মাধ্যমে তিনি প্ল্যাটফর্মটিতে দ্বিতীয়-অনুসৃত ব্যক্তি হিসেবে স্থান লাভ করেছেন।

পেশা
----

ইস্টার্লিং ৬ বছর বয়সে নাচ শুরু করে সারা দেশে প্রতিযোগিতামূলক নাচে অংশ নেন। তিনি জুলাই ২০১৯ তারিখে টিকটকে যোগদান করেন এবং সমসাময়িক গানে নাচের ভিডিও আপলোড দেওয়া শুরু করেন। ২০১৯ সালের ডিসেম্বরে টিকটকের সহযোগী গ্রুপ দ্য হাইপ হাউজ প্রতিষ্ঠিত হলে তিনি শুরু থেকেই এর সাথে ছিলেন। ২০২০ সালের জানুয়ারিতে, ইস্টার্লিং এবং তার পিতা-মাতা প্রতিভা সংস্থা ডাব্লুএমই-এর সাথে একটি চুক্তি স্বাক্ষর করেন এবং মার্চে অস্ট্রেলীয় র‌্যাপার *দ্য কিড লরোয়* তার নামে একটি গান লিখেন।

ব্যক্তিগত জীবন
--------------

ইস্টার্লিং লুইজিয়ানার লাফেয়েটে বড় হয়েছেন। তার বাবা মন্টি লোপেজ এবং মা শেরি ইস্টার্লিং-এরও নিজস্ব টিকটক অ্যাকাউন্ট রয়েছে। ২০২০ সালের জুন পর্যন্ত তার মা শেরির ৭.৭ মিলিয়ন এবং পিতা মন্টির ২.৫ মিলিয়ন অনুসারী ছিল। তার দুই ছোট ভাই রয়েছে যাদেও নাম এনজো এবং লুকাস। ২০১৯ সালের ডিসেম্বরে টিকটক ব্যবহার করার জন্য লস অ্যাঞ্জেলেসে স্থানান্তরিত হওয়ার পূর্বে, তিনি কিছুকাল লুইজিয়ানা স্টেট বিশ্ববিদ্যালয়ে ক্রীড়া সম্প্রচার বিষয়ে পড়ালেখা করেন। ইস্টার্লিং মূলত একজন ক্রীড়া সম্প্রচারক হওয়ার পরিকল্পনা করেছিলেন।

তথ্যসূত্র
---------

1. 1 2  Craighead, Olivia। "Why TikTok's Addison Rae Is More Than Just a "Pouty Face""। *Wall Street Journal*। সংগ্রহের তারিখ ২৭ জুন ২০২০।
2. ↑  Talbot, Kate (এপ্রিল ৭, ২০২০)। "Meet Addison Rae, One Of TikTok's Biggest Stars"। *Forbes*। সংগ্রহের তারিখ এপ্রিল ৮, ২০২০।
3. ↑  Lorenz, Taylor (জানুয়ারি ৩, ২০২০)। "Hype House and the Los Angeles TikTok Mansion Gold Rush"। *The New York Times*। সংগ্রহের তারিখ মার্চ ২৯, ২০২০।
4. ↑  Jarvey, Natalie (জানুয়ারি ২১, ২০২০)। "TikToker Addison Rae Signs With WME (Exclusive)"। *The Hollywood Reporter*। সংগ্রহের তারিখ মার্চ ২৯, ২০২০।
5. ↑  Hill, Tia (মার্চ ২৩, ২০২০)। "The Kid Laroi Breaks Down "Addison Rae""। *Genius*। সংগ্রহের তারিখ মার্চ ২৯, ২০২০।
6. ↑  "Addison Rae: 12 facts about the TikTok star you need to know"। *PopBuzz*। সংগ্রহের তারিখ ৫ জুলাই ২০২০।
7. ↑  Kozma, Leila। "Addison Rae Shares New Details About Her Studies at LSU"। *distractify*। সংগ্রহের তারিখ ২৭ জুন ২০২০।

বহিঃসংযোগ
---------

* টিকটকে অ্যাডিসন রে
* ইন্টারনেট মুভি ডেটাবেজে অ্যাডিসন রে (ইংরেজি)
জাভাস্ক্রিপ্ট কোড উদাহরণ
**স্ক্রিপ্টিং** বা **স্ক্রিপ্ট ভাষা** হলো প্রোগ্রামিং ভাষা যেটি **স্ক্রিপ্ট** সমর্থন করে — যেসব প্রোগ্রাম বিশেষ রান-টাইম পরিবেশ যেটি কার্য নির্বাহ স্বয়ংক্রিয় করে দেয় অথবা একজন মনুষ্য চালনাকারী দ্বারা একের পর এক নির্বাহ করা যায়। স্ক্রিপ্টিং ভাষাসমূহ কম্পাইলের বদলে বেশিরভাগ ক্ষেত্রে ইন্টারপ্রেট করা হয়। প্রিমিটিভসমূজ সাধারণত প্রাথমিক কাজ বা এপিআই কলসমূহ, এবকং ভাষাটি তাদের আরও জটিল প্রোগ্রামের সাথে সমবেত হওয়ার সুযোগ দেয়। যেসব এনভায়রনমেন্টসমূহ স্ক্রিপ্টিঙের মাধ্যমে স্বয়ংক্রিয় করা যায় তার মধ্যে রয়েছে সফটওয়্যার অ্যাপলিকেশন, ওয়েব ব্রাউজারে ওয়েব পৃষ্ঠা, অপারেটিং সিস্টেমের শেল স্ক্রিপ্ট শেলের ব্যবহার, গ্রথিত ব্যবস্থা ও অন্য অনেক গেম। একটি স্ক্রিপ্টিং ভাষা একটি নির্দিষ্ট এনভায়রনমেন্টের জন্যে ডোমেইন-স্পেসিফিক ভাষা বলা যায়; অ্যাপলিকেশন হিসেবে স্ক্রিপ্টিঙের সময়, এটাকে "এক্সটেনশন ভাষা"ও বলা হয়।

স্ক্রিপ্টিং ভাষা বলতে মাঝেমধ্যে অতি উচ্চ-লেভেল প্রোগ্রামিং ভাষাকে বুঝায়, যেহেতু তারা অ্যাবস্ট্রাকশনের আরও উচ্চতর লেভেলে কাজ করে।

"স্ক্রিপ্টিং ভাষা" শব্দটি আরও ডায়নামিক হাই-লেভেল জেনারেল পারপাজ ভাষাকে বুঝায়, যেমন পার্ল, পাওয়ারশেল, পাইথন, এবং টিসিএল, যেখানে "স্ক্রিপ্ট" শব্দটি প্রায়ই ছোট প্রোগ্রামকে বুঝায়। এ ভাষাগুলোর কিছু নির্দিষ্ট পরিবেশে ব্যবহারের জন্যে মূলত ডেভেলপ করা হয়্বছিলো, এবং পরবর্তীতে পোর্টেবল ডোমেইন-স্পেসিফিক বা জেনারেল পারপাস ভাষায় ডেভেলপ করা হয়েছে। 
বিপরীতভাবে, অনেকগুলো জেনারেল পারপাস ভাষা স্ক্রিপ্টিং ভাষা হিসেবে ব্যবহৃত হয়।

তথ্যসূত্র
---------

1. ↑  "ECMAScript 2019 Language Specification"। www.ecma-international.org। সংগ্রহের তারিখ ২২ ডিসেম্বর ২০১৮।
2. ↑  শেফার্ড, ডাগ (১৬ অক্টোবর ২০০০)। "Beginner's Introduction to Perl"। dev.perl.org। সংগ্রহের তারিখ ২৫ ডিসেম্বর ২০১৮।
**পূরণ কস্সপ** (পালি: पूरण कस्सप) বা **পূর্ণ কাশ্যপ** (সংস্কৃত: पूर्ण काश्यप) গৌতম বুদ্ধের সমসাময়িক একজন ভারতীয় অক্রিয়াবাদী দার্শনিক ছিলেন।

সংক্ষিপ্ত জীবনী
---------------

দীঘনিকায়ের সামঞ্ঞফলসুত্ত অনুসারে, পূরণ কস্সপ মগধের রাজা অজাতশত্রুর সমসাময়িক ছিলেন, কিন্তু ধম্মপদ অনুসারে, তিনি গৌতম বুদ্ধের জন্মের ষোল বছর পরে, কোশলের রাজধানী সাবত্থীর নিকটবর্তী কোন এক স্থানে জলে ডুবে আত্মহত্যা করেন, সেই দিক থেকে হিসেব করলে তিনি অজাতশত্রুর সময়ের পূর্বের দার্শনিক ছিলেন। টীকাকার বুদ্ধঘোষ তাকে অচেলক বা নগ্ন সন্ন্যাসী বলে বর্ণনা করেছেন।:১০

দর্শন
-----

সামঞ্ঞফলসুত্ত ও বুদ্ধঘোষের বর্ণনা অনুসারে, পূরণ কস্সপ অক্রিয়াবাদের প্রচারক ছিলেন।:২১৫ সূত্রকৃতাঙ্গ নামক জৈন গ্রন্থ অনুসারেও জানা যায় যে, পূরণ কস্সপ কর্মের নিষ্ক্রিয়তার তত্ত্বের শিক্ষাপ্রদান করতেন। টীকাভাষ্যকার শীলংকার তাকে অকারকবাদী বলে অভিহিত করেছেন।:১১ পূরণ কস্সপের মতানুসারে, দান ধ্যান, যজ্ঞ, দয়া, সত্যবাচন, সংযম প্রভৃতি সৎকার্য্যে যেমন পুণ্য হয় না, তেমনি মিথ্যাচার, প্রাণী হত্যা, চুরি, লুন্ঠন, পরস্ত্রীগমন ইত্যাদি মন্দ কাজেও তেমনি মানুষের পাপ হয় না। তার মতে এই সমস্ত কাজ দেহ করে ও দেহই তার ফলভোগ করে, সুকর্ম বা দুষ্কর্মে আত্মার কোনরকম কর্মফল হয় না। শীলংকার তার মতবাদকে সাংখ্য দর্শনের সঙ্গে তুলনা করলেও এই মতের সঙ্গে নচিকেতা ও ভরদ্বাজের আত্মার নিষ্ক্রিয়তা তত্ত্বের অধিক মিল রয়েছে।:১১ গৌতম বুদ্ধ কার্য্য-কারণ তত্ত্বের সমর্থক ছিলেন বলে এই মতকে সমর্থন করেননি। গৌতম বুদ্ধের অন্যতম প্রধান শিষ্য আনন্দ মক্খলি গোসালের অহেতুবাদ তত্ত্বকে পূরণ কস্সপের তত্ত্ব বলে উল্লেখ করেছেন।:৭৩৩

তথ্যসূত্র
---------

1. ↑  Bhaskar, Bhagchandra Jain (1972). *Jainism in Buddhist Literature*. Alok Prakashan: Nagpur. On-line .
2. 1 2 3  হালদার, মণিকুন্তলা (১৯৯৬) *বৌদ্ধধর্মের ইতিহাস*, প্রকাশক মহাবোধি বুক এজেন্সী, ৪এ, বঙ্কিম চ্যাটার্জী ষ্ট্রীট, কলিকাতা-৭৩, ISBN ৯৭৮-৯৩-৮০৩৩৬-৩৩-৬
3. 1 2  T. W. Rhys Davids, T.W. & William Stede (eds.) (1921-5). *The Pali Text Society's Pali–English Dictionary*. Chipstead: Pali Text Society. On-line version .
4. ↑  Thanissaro Bhikkhu (1997). *Samaññaphala Sutta: The Fruits of the Contemplative Life* (DN 2). On-line .

আরো পড়ুন
---------

* Ñāṇamoli, Bhikkhu (trans.) and Bhikkhu Bodhi (ed.) (2001). *The Middle-Length Discourses of the Buddha: A Translation of the Majjhima Nikāya*. Boston: Wisdom Publications. আইএসবিএন ০-৮৬১৭১-০৭২-X.
* Walshe, Maurice O'Connell (trans.) (1995). *The Long Discourses of the Buddha: A Translation of the Dīgha Nikāya*. Somerville: Wisdom Publications. আইএসবিএন ০-৮৬১৭১-১০৩-৩.

| * দে
* স
গৌতম বুদ্ধের সমসাময়িক ছয়জন শাস্তা |
| --- |
| 
* পূরণ কস্সপ
* মক্খলি গোসাল
* অজিত কেশকম্বলী
* পকুধ কচ্চায়ন
* সঞ্জয় বেলট্ঠিপুত্ত
* নিগণ্ঠ ণাতপুত্ত

 |
শহীদ **মো. কামরুজ্জামান খলিফা** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন
-----------------

মো. কামরুজ্জামান খলিফার পৈতৃক বাড়ি বগুড়া জেলার গাবতলী উপজেলার সোনামুহা গ্রামে। তার বাবার নাম মো. সরাফতউল্লাহ খলিফা এবং মায়ের নাম করিমন নেছা। তার স্ত্রীর নাম জাহেদা বিবি। তাদের দুই ছেলে ও দুই মেয়ে।

কর্মজীবন
--------

মো. কামরুজ্জামান খলিফা চাকরি করতেন ইপিআরে। ১৯৭১ সালে কর্মরত ছিলেন রাজশাহী সেক্টরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ৭ নম্বর সেক্টরে যুদ্ধ করেন। বিভিন্ন স্থানে যুদ্ধে তিনি সাহস, দক্ষতা ও কৃতিত্ব প্রদর্শন করেন।

মুক্তিযুদ্ধে ভূমিকা
-------------------

১৯৭১ সালে মুক্তিযুদ্ধ চলাকালে ৭ নম্বর সেক্টর থেকে সীমান্তসংলগ্ন বিভিন্ন শহরে বেশ কয়েকটি গেরিলা অপারেশন পরিচালিত হয়। এ অপারেশনে গণবাহিনীর মুক্তিযোদ্ধাদের সঙ্গে নিয়মিত মুক্তিবাহিনীর যোদ্ধাদেরও পাঠানো হতো। বিশেষ করে, যাঁদের বাড়ি অপারেশন এলাকায় বা যাঁরা ওই এলাকার সঙ্গে বেশি পরিচিত তাদের। মো. কামরুজ্জামান খলিফার নেতৃত্বে কয়েকবার মুক্তিযোদ্ধাদের পাঠানো হয় রাজশাহী শহরে। জুলাই ও আগস্ট মাসের প্রথমার্ধে তিনি রাজশাহী শহর ও আশপাশ এলাকায় দুঃসাহসিক কয়েকটি আক্রমণ পরিচালনা করেন। এতে পাকিস্তান সেনাবাহিনীর অনেক ক্ষয়ক্ষতি হয়, শহরেও তাদের চলাচল ব্যাহত ও অনিশ্চিত হয়ে পড়ে। উপর্যুপরি অ্যাম্বুশ ও আক্রমণে দিশেহারা পাকিস্তানিরা তখন রাজশাহী শহরে নিরাপত্তা আরও সুদৃঢ় করে। ১৪ আগস্ট পাকিস্তানের স্বাধীনতা দিবস। ভারতে মুক্তিযোদ্ধা শিবিরে খবর যায়, এই দিনটি পাকিস্তান সেনাবাহিনী ও তাদের সহযোগীরা রাজশাহী শহরে জাঁকজমকপূর্ণভাবে পালনের জন্য প্রস্তুতি নিচ্ছে। মুক্তিযোদ্ধারা সিদ্ধান্ত নেন, ওই দিন তারা রাজশাহী শহরে গেরিলা আক্রমণ করবেন। ১৩ আগস্ট মো. কামরুজ্জামান খলিফার নেতৃত্বে মুক্তিযোদ্ধাদের একটি দল পাঠানো হয় রাজশাহীতে। তখন বর্ষাকাল। সীমান্ত এলাকা থেকে তারা শহরের উপকণ্ঠে আসেন। কিন্তু পাকিস্তান সেনাবাহিনীর কঠোর নিরাপত্তাব্যবস্থা এবং তাদের সহযোগী বাঙালিদের সজাগ দৃষ্টির কারণে তারা শেষ পর্যন্ত সেদিন শহরে কোনো অপারেশন করতে পারেননি। কয়েক দিন পর একদিন সন্ধ্যায় কামরুজ্জামান খলিফা সীমান্ত এলাকা থেকে সহযোদ্ধাদের নিয়ে রওনা হন রাজশাহী শহরের উদ্দেশে। লক্ষ্য, শহরের যেকোনো স্থানে পাকিস্তান সেনাবাহিনী বা কোনো স্থাপনায় হামলা করা। শেষ রাতে পাকিস্তানিদের চোখ ফাঁকি দিয়ে তারা ঢুকে পড়েন শহরে। গ্রেনেড হামলা চালান শহরের বিদ্যুৎ সাব-স্টেশনে। সেগুলো নির্ভুল নিশানায় পড়ে। বিকট শব্দে গ্রেনেড বিস্ফোরিত হয়। বিদ্যুৎ সরবরাহ বন্ধ হয়ে যায়। অপারেশন শেষে মুক্তিযোদ্ধারা বিভক্ত হয়ে শহর থেকে বেরিয়ে যাচ্ছিলেন। কামরুজ্জামান খলিফা ও তার দুই সহযোদ্ধা পথে পাকিস্তান সেনাবাহিনীর একটি টহল দলের সামনে পড়ে যান। টহল দলের সেনারা তাদের আক্রমণ করে। এ রকম পরিস্থিতিতে যুদ্ধ করা ছাড়া বিকল্প থাকে না।
তবে এই যুদ্ধ ছিল অসম। জীবন-মৃত্যুর সন্ধিক্ষণে পড়েও কামরুজ্জামান খলিফা ও তার দুই সহযোদ্ধা বিচলিত হননি। বিপুল বিক্রমে তারা আক্রমণ মোকাবিলা করেন এবং তিনজনই যুদ্ধে শহীদ হন। পাকিস্তানি সেনারা তাদের মরদেহ সেখানেই ফেলে রেখে চলে যায়। পরে স্থানীয় কয়েকজন তাদের মরদেহ সমাহিত করেন, কিন্তু ভয়ে তারা সমাহিত স্থান চিহ্নিত করে রাখেননি।

পুরস্কার ও সম্মাননা
-------------------

* বীর বিক্রম

তথ্যসূত্র
---------

1. ↑  "দৈনিক প্রথম আলো, "তোমাদের এ ঋণ শোধ হবে না" | তারিখ: ১২-০৯-২০১২"। ২০১৬-০৭-২০ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।
**সিরিল ফ্রান্সিস ওয়াল্টার অলকট** (জন্ম: ৭ অক্টোবর, ১৮৯৬ - মৃত্যু: ১৯ নভেম্বর, ১৯৭৩) তাসমানের লোয়ার মুতেরে এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩০ থেকে ১৯৩২ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড, হকস বে ও ওতাগো দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিংয়ে পারদর্শী ছিলেন **সিরিল অলকট**।

প্রথম-শ্রেণীর ক্রিকেট
---------------------

১৯২০-২১ মৌসুম থেকে ১৯৪৫-৪৬ মৌসুম পর্যন্ত সিরিল অলকটের প্রথম-শ্রেণীর খেলোয়াড়ী জীবন চলমান ছিল। চমৎকার বামহাতি অল-রাউন্ডার হিসেবে সুনাম কুড়িয়েছিলেন তিনি।

টেস্ট ক্রিকেটে খুব কমই সফলতা লাভে সক্ষম হয়েছিলেন। তবে, প্রথম-শ্রেণীর ক্রিকেটে বেশকিছু উল্লেখযোগ্য অবদান রেখেছেন। ১৯২১ থেকে ১৯৪৬ সাল পর্যন্ত তার প্রথম-শ্রেণীর খেলোয়াড়ী জীবনের ব্যাপ্তি ছিল। ১৯২৫-২৬ মৌসুমে সিডনিতে নিউ সাউথ ওয়েলসের বিপক্ষে দ্বিতীয় উইকেটে ২৪৪ রান তুলেন। ডব্লিউ. আর. প্যাট্রিকের ১৪৩ ও তিনি ১১৬ রান তুলেন।

১৯২৭ সালে এজবাস্টনে ওয়ারউইকশায়ার দলের বিপক্ষে দ্বিতীয় উইকেটে ৩০১ রানের জুটি গড়েন। সি. এস. ডেম্পস্টারের ১৮০ রানের পাশাপাশি নিজে করেছিলেন ১৩১ রান। এরপর, চিসউইকে সিভিল সার্ভিস দলের বিপক্ষে অষ্টম উইকেটে নিরবিচ্ছিন্নভাবে ১৯০ রান করেন। তার অপরাজিত ১০২ রানের পাশাপাশি জে. ই. মিলস অপরাজিত ১০৪ রান তুলেন।

ধীরগতিসম্পন্ন মিডিয়াম-পেস বোলার হিসেবে কিছু সুন্দর খেলা উপহার দিয়েছেন। ১৯২৭ সালে ওয়েস্ট-সাপার-মেয়ারে ৫ ওভার ৩ মেইডেন ৩ রান ৫ উইকেট পান। সমারসেটের ১৬২ রানের জয়ের লক্ষ্যমাত্রায় অগ্রসর হলে ৬৭ রানে অল-আউট হয় ও ৯৪ রানে পরাভূত হয়।

আন্তর্জাতিক ক্রিকেট
-------------------

সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করেছেন সিরিল অলকট। ১৪ ফেব্রুয়ারি, ১৯৩০ তারিখে অকল্যান্ডে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৪ মার্চ, ১৯৩২ তারিখে ওয়েলিংটনে সফরকারী দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।

১৯২৭ ও ১৯৩১ সালে ইংল্যান্ড গমন করেন। নিজ দেশে ইংল্যান্ড ও দক্ষিণ আফ্রিকার মুখোমুখি হয়েছিলেন। এছাড়াও, ১৯২৫-২৬ মৌসুমে অস্ট্রেলিয়া গমন করেছিলেন তিনি।

১৯ নভেম্বর, ১৯৭৩ তারিখে ৭৭ বছর বয়সে অকল্যান্ড এলাকায় সিরিল অলকটের দেহাবসান ঘটে।

তথ্যসূত্র
---------

1. ↑  List of New Zealand Test Cricketers
2. ↑  "New Zealand Test Batting Averages"। ESPNCricinfo। সংগ্রহের তারিখ ৩ মার্চ ২০২০।
3. ↑  "New Zealand Test Bowling Averages"। ESPNCricinfo। সংগ্রহের তারিখ ৩ মার্চ ২০২০।

আরও দেখুন
---------

* রজার ব্লান্ট
* লিন্ডসে উইয়ার
* ক্যান্টারবারি ক্রিকেট দল
* নিউজিল্যান্ডীয় টেস্ট ক্রিকেটারদের তালিকা
* ১৯২৯-৩০ ইংল্যান্ড ক্রিকেট দলের নিউজিল্যান্ড সফর

বহিঃসংযোগ
---------

* ইএসপিএনক্রিকইনফোতে সিরিল অলকট উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে সিরিল অলকট  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**অবনীভূষণ চট্টোপাধ্যায়** (১৮৯১—১৯৫৬) একজন বাঙালি গণিতজ্ঞ ও প্রকাশক। বিশিষ্ট শিশুসাহিত্যিক দীনেশচন্দ্র চট্টোপাধ্যায় তার পুত্র।

প্রারম্ভিক জীবন
---------------

অবনীভূষণ চট্টোপাধ্যায় ব্রিটিশ ভারতের যশোর জেলার পাইকড়া গ্রামে জন্মগ্রহণ করেন। পিতা যাদবচন্দ্র জমিদারের সেরেস্তায় অল্প আয়ে চাকরি করতেন। অতি দরিদ্র পরিবারে তার পড়াশোনার খরচ চালাবার উপায় ছিলনা। পড়ার একান্ত আগ্রহে অবনী বাড়ি ছাড়েন ও লক্ষীপাশা গ্রামে তার শিক্ষক পণ্ডিত শশধর ভট্টাচার্যের বাড়িতে থেকে পড়াশোনা করেন। দীর্ঘ সময় গৃহ শিক্ষকতার কাজ করেছেন এবং কলকাতা এসে 'পি এম বাগচী' প্রকাশনা সংস্থার কাজে যুক্ত হন। এসময় তিনি কলিকাতা বিশ্ববিদ্যালয় থেকে অঙ্ক নিয়ে স্নাতক পাশ করেন।

অবদান
-----

অবনীভূষণ গণিতের পাঠ্যবই রচনা ও প্রকাশনার কাজ শুরু করেন কলকাতায় থেকে। তার রচিত বইগুলি হল *বুনিয়াদী গণিত*, *প্রাথমিক গণিত*, *মধ্যশিক্ষা গণিত*, *উচ্চশিক্ষা গণিত*, *বীজগণিত প্রবেশ* (প্রথম ও দ্বিতীয় ভাগ)। অঙ্ক ছাড়াও তিনি সংস্কৃত ভাষায় সুপণ্ডিত ছিলেন। সংস্কৃত টীকা সহ বাংলা বিশ্লেষন ও ব্যাখ্যাকারে শ্রীমদভাগবত গীতার অনুবাদ করেন। তার প্রতিষ্ঠিত প্রকাশনা সংস্থার নাম বিদ্যোদয় লাইব্রেরী। পরে পুত্র সাহিত্যিক দীনেশচন্দ্র এই সংস্থাকে আরো বড় করেন।

তথ্যসূত্র
---------

1. ↑  দীনেশচন্দ্র চট্টোপাধ্যায়, ত্রিদিবকুমার চট্টোপাধ্যায় (২০১২)। *প্রথম পুরুষ*। কলকাতা: পত্র ভারতী। পৃষ্ঠা ৩২, ১৫৯। আইএসবিএন 81-86986-21-9।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
2. ↑  "বীজগণিত-প্রবেশ অবণীভূষণ চট্টোপাধ্যায়"। সংগ্রহের তারিখ ২০ মে ২০১৮। [*স্থায়ীভাবে অকার্যকর সংযোগ*]
3. ↑  চট্টোপাধ্যায়, অবনীভূষণ (২০১৯)। *শ্রীমদ্ভগবদ্গীতা*। Sādhanā-Ēka Patrabhāratī Udyōga। আইএসবিএন 978-81-941261-0-2।
4. ↑  *Siksha o sahitya: Teachers' journal*। All-Bengal Teachers' Association.। ১৯৭৬।
5. ↑  দ্বিতীয় খন্ড, অঞ্জলি বসু সম্পাদিত (২০০৪)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ১৩০। আইএসবিএন 81-86806-99-7।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
**পঞ্চগড় বিষ্ণু প্রসাদ সরকারি উচ্চ বিদ্যালয় (**সংক্ষেপে: **বিপি সরকারি উচ্চ বিদ্যালয়)** পঞ্চগড় জেলা শহরে অবস্থিত জেলার একটি ঐতিহ্যবাহী শিক্ষা প্রতিষ্ঠান। এ বিদ্যালয়টি ১৯৪৪ খ্রিষ্টাব্দে প্রতিষ্ঠিত হয়।

ইতিহাস
------

১৯৪৪ সালে তৎকালীন পঞ্চগড়ের জমিদার বিঞ্চুপ্রসাদ সেন স্কুলটি প্রতিষ্ঠা করেন। ১৯৮১ সালে বিদ্যালয়টি জাতীয়করণ করা হয় এবং নাম হয় বিষ্ণু প্রসাদ সরকারি উচ্চ বিদ্যালয়। ২০১১ সালে দুই শিফট চালু হয়। বর্তমানে মাধ্যমিক ও উচ্চ মাধ্যমিক শিক্ষা বোর্ড, দিনাজপুর এর অধীনে ১২৬০ জন শিক্ষার্থী রয়েছে।

শ্রেণি, বিভাগ ও শাখা সমূহ
-------------------------

বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত ৫টি ক্লাসে মোট ২০টি শাখা রয়েছে। এরমধ্যে প্রভাতী শিফটে ১০টি এবং দিবা শিফটে ১০টি শাখা রয়েছে।

* ৬ষ্ঠ শ্রেণি;
* ৭ম শ্রেণি;
* ৮ম শ্রেণি;
* ৯ম–১০ম শ্রেণি; বিভাগ: বিজ্ঞান

ইউনিফর্ম
--------

* সাদা শার্ট     , খাকি প্যান্ট      এবং সাদা কেডস্

শিক্ষা কার্যক্রম
----------------

বিদ্যালয়টিতে শুধুমাত্র ছেলেদের অধ্যয়নের সুযোগ থাকে। 
পূর্বে, ২০১৯ শিক্ষাবর্ষ পর্যন্ত প্রতি বছর নভেম্বর বা ডিসেম্বর মাসে শূন্য আসনে শিক্ষার্থী ভর্তির বিজ্ঞপ্তি প্রকাশ করা হতো। ভর্তি পরীক্ষায় কৃতকার্য শিক্ষার্থীদের তথ্য ১ম ও ২য় মেধাতালিকায় এবং ১ম ও ২য় অপেক্ষমান তালিকায় বিজ্ঞপ্তির মাধ্যমে প্রকাশ করা হতো। 
২০২১ ও ২০২২ শিক্ষাবর্ষে করোনা ভাইরাসের অতিমারির কারণে কেন্দ্রীয়ভাবে লটারির মাধ্যমে শিক্ষার্থী নির্বাচন ও ভর্তি কার্যক্রম সম্পন্ন করা হয়।

ফলাফল
-----

বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হার ১০০%।

খেলাধুলা ও সহপাঠ্যকর্ম
----------------------

শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়।

ল্যাবরেটরি
----------

বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার, কৃষি ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার
----------

বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

বিভিন্ন সাংস্কৃতিক কর্মকাণ্ড
----------------------------

বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান ছাত্র-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সংঘ
---

এ বিদ্যালয়ে ০৩টি সংগঠন আছে। 

* বিএনসিসি
* স্কাউট
* রেড ক্রিসেন্ট

আরো দেখুন
---------

* মকবুলার রহমান সরকারি কলেজ
* পঞ্চগড় সরকারি মহিলা কলেজ
* পঞ্চগড় সরকারি বালিকা উচ্চ বিদ্যালয়
* নৃপেন্দ্র নারায়ণ সরকারি উচ্চ বিদ্যালয় দেবীগন্জ
* অলদিনী সরকারি বালিকা উচ্চ বিদ্যালয় দেবীগন্জ

তথ্যসূত্র
---------

1. ↑  পঞ্চগড় জেলার শিক্ষা প্রতিষ্ঠান, বাংলাপিডিয়া[*স্থায়ীভাবে অকার্যকর সংযোগ*]
2. ↑  বিপি উচ্চ বিদ্যালয়[*স্থায়ীভাবে অকার্যকর সংযোগ*]
3. ↑  "শিক্ষার্থী, বি. পি. সরকারি উচ্চ বিদ্যালয়"। *bpschool.edu.bd*। সংগ্রহের তারিখ ২০২২-০৯-১১।
4. ↑  "ফলাফল, বি. পি. সরকারি উচ্চ বিদ্যালয়"। *boschool.edu.bd*। সংগ্রহের তারিখ ২০২২-০৯-১১।
**পণ্ডিত বিষ্ণুনারায়ণ ভাতখন্ডে**
**পণ্ডিত বিষ্ণুনারায়ণ ভাতখন্ডে** (জন্ম: আগস্ট ১০, ১৮৬০ - মৃত্যু: সেপ্টেম্বর ১৯, ১৯৩৬) ভারতীয় শাস্ত্রীয় সঙ্গীতের একজন প্রথিতযশা পণ্ডিতজন।

ততকালীন বোম্বাই এর কাছে বালকেশ্বর নামক স্থানে ভাতখন্ডেজী জন্মগ্রহণ করেন। অবস্থাপন্ন ঘরের সন্তান ছিলেন তিনি, সুতরাং শিক্ষালাভে তার কোনও অসুবিধা হয়নি। স্কুলে শিক্ষার পাশাপাশি তিনি সঙ্গীতের দিকে আকৃষ্ট হন। ছোটবেলায় মায়ের কাছে ভজন শিখেছিলেন। সঙ্গীতচর্চা চলতে থাকে এবং সঙ্গীত প্রতিয়োগিতায় তিনি কয়েকটি পুরস্কারও পান। একইসঙ্গে প্রকাশ পায় তার সাহিত্যিক দক্ষতাও। এরপর সেতার শিখতে শুরু করেন। বেনারসের সুপ্রসিদ্ধ সেতারী পান্নালাল বাজপেয়ীর শিষ্য বল্লভদাসজীর কাছে সেতার শিক্ষা শুরু করেন। তারপর বিখ্যাত বীণকার আলি হোসেনের শিষ্য গোপালজীর কাছেও সেতার শেখেন। ১৮৮৪ সালে তিনি এফ. এ. পাশ করেন। সঙ্গীত শিক্ষার জন্য বোম্বাই এর গায়ন উত্তেজক মন্ডলী নামক সঙ্গীত প্রতিষ্ঠানের সভ্য হন। তারপর রাওজী বুয়া বেলবাগকর এর কাছে শিখতে শুরু করেন ধ্রপদ গান। এই সময়েই মহম্মদ হোসেন ও বিলায়েত হোসেনের কাছে খেয়াল শিক্ষা করেন। কয়েক বছরের মধ্যেই তিনি সঙ্গীতে এমন দক্ষতার পরিচয় দেন যে গায়ন উত্তেজক মণ্ডলীর সঙ্গীত পরিচালনার ভার তার ওপরেই অর্পণ করা হয়। এই প্রতিষ্ঠানে তিনি যাদের নির্বাচন করতেন, তারাই সেখানে গান গাওয়ার সুয়োগ লাভ করত। ১৮৮৬ সালে ভাতখন্ডেজী বোম্বাই বিশ্ববিদ্যালয় থেকে বি. এ. পাশ করেন এবং ১৮৯০ সালে এল. এল. বি. পরীক্ষায় উত্তীর্ণ হন। আইন ব্যবসায়েও তিনি দক্ষতার পরিচয় দেন এবং সম্মানলাভ করেন। কিন্ত সঙ্গীতের প্রতি তার আকর্ষণ এত প্রবল ছিল য়ে আইন ব্যবসায়ে বেশি সময় খরচ না করে সঙ্গীত চর্চাতেই বেশিরভাগ সময় ব্যয় করতেন। হিন্দি, গুজরাতি, তেলুগু ও সংস্কৃত ভাষা শিক্ষা করে তিনি এইসব ভাষায় রচিত সঙ্গীত পুস্তকাদি পাঠ করতে শুরু করলেন। ১৮৯৫ সাল পর্য়ন্ত প্রায় সারা ভারতের সঙ্গীত সম্পর্কিত পুস্তক অধ্যয়নের কাজে ব্যাপৃত থাকেন। মাঝে মধ্যে এইসব বিষয়ে নানা জায়গায় বক্তৃতা করেন। ১৮৯৬ সালে তিনি বেড়়িয়ে পড়েন পথে, ভরতবর্ষের তাবৎ অঞ্চলের সঙ্গীতের গতিপ্রকৃতি আত্মস্থ করার জন্য শুরু হয় এক সঙ্গীত মুশাফিরের দীর্ঘ যাত্রা। ১৯০৪ সাল পর্যন্ত তিনি দাক্ষিনাত্য ভ্রমণ করেন। আলোচনা করেন গুণী সঙ্গীতজ্ঞদের সঙ্গে সংগ্রহ করেন অসংখ্য গানের রাগরূপ। ১৯০৭ সালে আসেন কলকাতায় রাজা শৌরীন্দ্রমোহন ঠাকুরের সঙ্গে সাক্ষাত হয়। দীর্ঘ আলোচনা হয় তাদের মধ্যে।

ভারতীয় শাস্ত্রীয় সঙ্গীতে তিনি একটি রেনেসাঁ নিয়ে এসেছিলেন। শাস্ত্রীয় সঙ্গীতের রাগসমূহকে তিনি বর্তমানের প্রচলিত ঠাট কাঠামোর অন্তর্ভুক্ত করেছিলেন। এর আগে শাস্ত্রীয় সঙ্গীতের রাগসমূহের ছিল রাগ (পুরুষ), রাগিণী (মহিলা) ও পুত্রা (সন্তান) ভাগে বিভক্ত।

তথ্যসূত্র
---------

1. ↑  GroveMusicOnline।

বহিঃসংযোগ
---------

হিন্দুস্থানী সঙ্গীত-পদ্ধতি, প্রথম খন্ড, পণ্ডিত বিষ্ণুনারায়ণ ভাতখন্ডে, পৃষ্ঠা-৫-৬
**সিরিল লেভারটন ভিনসেন্ট** (ইংরেজি: Cyril Vincent; জন্ম: ১৬ ফেব্রুয়ারি, ১৯০২ - মৃত্যু: ২৪ আগস্ট, ১৯৬৮) ট্রান্সভাল প্রদেশের জোহেন্সবার্গে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। এছাড়াও, প্রশাসনিক ক্ষেত্রেও সমান ভূমিকা রেখে গেছেন। দক্ষিণ আফ্রিকা ক্রিকেট দলের অন্যতম সদস্য ছিলেন **সিরিল ভিনসেন্ট**। ১৯২৭ থেকে ১৯৩৫ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর ক্রিকেটে গটেংয়ের প্রতিনিধিত্ব করেছেন। দলে তিনি মূলতঃ বোলারের ভূমিকায় পালন করতেন। স্লো বামহাতি অর্থোডক্স বোলিংয়ের পাশাপাশি বামহাতে কার্যকরী ব্যাটিংয়ের দক্ষতা প্রদর্শন করেছেন তিনি।

খেলোয়াড়ী জীবন
---------------

১৯২০-২১ মৌসুম থেকে ১৯৪২-৪৩ মৌসুম পর্যন্ত প্রথম-শ্রেণীর ক্রিকেটে গটেংয়ের পক্ষে খেলেছেন। পর্যাপ্ত সময় না থাকায় কারি কাপের মাত্র দুই খেলায় অংশ নিতে পেরেছেন। একনাগাড়ে দীর্ঘ সময় ধরে বোলিং করার সক্ষমতার জন্য পরিচিত ছিলেন তিনি। ১৯২৭ থেকে ১৯৩৫ সময়কালে দক্ষিণ আফ্রিকার পক্ষে ২৫ টেস্টে অংশগ্রহণের সুযোগ পান। ২৪ ডিসেম্বর, ১৯২৭ তারিখে জোহেন্সবার্গে সফরকারী ইংল্যান্ডের বিপক্ষে টেস্ট অভিষেক ঘটে। ১৭ আগস্ট, ১৯৩৫ তারিখে একই দলের বিপক্ষে ওভাল টেস্টে সর্বশেষ অংশ নেন।

১৯২৯ সালে দক্ষিণ আফ্রিকা দলের সাথে ইংল্যান্ড গমন করেন। পাঁচ টেস্ট নিয়ে গড়া সিরিজে কেবলমাত্র দ্বিতীয় টেস্টে তার আঘাতপ্রাপ্তির কারণে কুইন্টিন ম্যাকমিলানের টেস্ট অভিষেক পর্ব সম্পন্ন হয়েছিল। সিরিল ভিনসেন্ট সুস্থ হয়ে তৃতীয় ও চতুর্থ টেস্টে অংশ নেন। এ সফরের শুরুরদিকের খেলাগুলোর মধ্যে গ্ল্যামারগনের বিপক্ষে দ্বিতীয় ইনিংসে ম্যাকমিলান ৫/৩৬ বোলিং পরিসংখ্যান গড়লেও ভিনসেন্ট খেলায় ৮৯ রান খরচায় এগারো উইকেট লাভ করেছিলেন।

১৯৩০-৩১ মৌসুমে নিজস্ব সেরা বোলিং পরিসংখ্যান দাঁড় করান ৬/৫১। এরফলে ডারবানে অনুষ্ঠিত ঐ টেস্টে দক্ষিণ আফ্রিকাকে ইংল্যান্ডের বিপক্ষে সিরিজ জয়ে প্রভূতঃ ভূমিকা রাখেন। ১৯৩৫ সালে হেডিংলি টেস্টে ৮/১৪৯ তুলে খেলায় ব্যক্তিগত সেরা বোলিং গড়েন।

ব্যক্তিগত জীবন
--------------

ক্রিকেট খেলা থেকে অবসর নেয়ার পর দক্ষিণ আফ্রিকার দল নির্বাচকমণ্ডলীর সভাপতি মনোনীত হন। ২৪ আগস্ট, ১৯৬৮ তারিখে ৬৬ বছর বয়সে নাটাল প্রদেশের ডারবানের বুলওয়ার এলাকায় সিরিল ভিনসেন্টের দেহাবসান ঘটে।

তথ্যসূত্র
---------

1. ↑  "Cyril Vincent"। www.cricketarchive.com। সংগ্রহের তারিখ ২০১২-০১-১২।
2. ↑  "Scorecard: Glamorgan v South Africans"। www.cricketarchive.com। ১৮ মে ১৯২৯। সংগ্রহের তারিখ ১৭ ফেব্রুয়ারি ২০১২।

আরও দেখুন
---------

* অব্রে ফকনার
* ডেনিস টমলিনসন
* টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা

বহিঃসংযোগ
---------


উইকিমিডিয়া কমন্সে **সিরিল ভিনসেন্ট** সংক্রান্ত মিডিয়া রয়েছে।

* ইএসপিএনক্রিকইনফোতে সিরিল ভিনসেন্ট উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে সিরিল ভিনসেন্ট  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
গান্ধী-হত্যায় অভিযুক্ত করা হয়, একটি গ্রুপ ছবি.   

*দাড়ানো*: শংকর কিস্তারিয়া,গোপাল গডসে, মদনলাল পাওয়া,দিগম্বর রামচন্দ্র বেঁজ।  

*বসা*: নারায়ণ আপ্তে, বীর সাভাকার, নাথুরাম গডসে, বিষ্ণু রামকৃষ্ণ কারকারে 
**বিষ্ণু রামকৃষ্ণ কারকারে**(তামিল: விஷ்ணு இராமகிருஷ்ண கார்க்கரே জন্ম : ১৯১০ - মৃত্যু : ১৯৭৪) হিন্দু সাধারণ পরিষদের একটি নিবেদিত কর্মী। [] এই ব্যক্তিকে মহাত্মা গান্ধী-হত্যা মামলায় যাবজ্জীবন কারাদণ্ড প্রদান করা হয়। তাকে ২০ জানুয়ারি ১৯৪৮ এ হত্যার চেষ্টা হয়।

আদালতে যখন গান্ধি হত্যাকাণ্ডের মামলা চলছিল তখন মদনলাল পাওয়া স্বীকার করেন যে, যেসব লোক এই ষড়যন্ত্রের মধ্যে অন্তর্ভুক্ত ছিল, পূর্বের কৌশল অনুযায়ী তাকে কেবল বোমা মেরে জনসভায় আতঙ্ক সৃষ্টি করার কাজ দেওয়া হয়েছিল। শেষ কাজ অন্য লোকের দায়িত্বে ছিল। যখন তাকে ছোটুরাম যাওয়ার  থেকে বাঁধা প্রদান করেছিলেন তিনি যেভাবেই সম্ভব হোক না কেন তিনি তার কাজ করে ফেলেছিলেন। সেইদিনের কৌশন যদিও অসফল হয়েছিল কিন্তু এই ঘটনার তথ্য সরকার তো পেয়েই গিয়েছিলেন যে, গান্ধির হত্যা যে কেউ যে কোনে সময় করে ফেলতে পারে। তাহলে তার সুরক্ষার চিন্তা করা উচিত ছিল?

তথ্যসূত্র
---------

* মনোহর Malgaonkar, Men Who Killed Gandhi, মাদ্রাজ, ম্যাকমিলান, ভারত (1978) আইএসবিএন 0-333-18228-6
* Gopal godse *গান্ধী হত্যা কেন?* সূর্যহাদি প্রকাশন, নতুন রাস্তা, দিল্লি ১১০০০৬ ভারত

বহিঃসংযোগ
---------

* আগেও তাকে হত্যা করার চেষ্টা চলেছিল
**এডউইন টেড জেমস টাইলার** (ইংরেজি: Ted Tyler; জন্ম: ১৩ অক্টোবর, ১৮৬৪ - মৃত্যু: ২৫ জানুয়ারি, ১৯১৭) ওরচেস্টারশায়ারের কিডারমিনস্টার এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৬ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ইংরেজ কাউন্টি ক্রিকেটে সমারসেট দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে বামহাতে ব্যাটিং করতেন **টেড টাইলার**।

প্রথম-শ্রেণীর ক্রিকেট
---------------------

১৮৯১ সাল থেকে ১৯০৭ সাল পর্যন্ত টেড টাইলারের প্রথম-শ্রেণীর খেলোয়াড়ী জীবন চলমান ছিল। ১৮৯১ সালে সমারসেট দলকে প্রথম শ্রেণীর ক্রিকেটে উত্তরণে যথেষ্ট অবদান রাখেন। পরবর্তীতে মৌসুমগুলোয় এসএমজে উডস ও লিওনেল প্যালেরিটকে সাথে নিয়ে সমারসেটের স্মরণীয় বোলিং আক্রমণ গড়ে তুলেছিলেন। সেরা ব্যাটসম্যানেরাও তাকে বেশ সমীহ করে চলতেন। ব্যক্তিগতভাবে তিনি বেশ জনপ্রিয় ছিলেন। তবে, উইলফ্রেড রোডস ও কলিন ব্লাইদের সমকক্ষ হতে পারেননি তিনি।

খেলোয়াড়ী জীবনের শুরুতে কিডারমিনস্টার ক্লাবের পক্ষে খেলেন। ১৮৮৫ ও ১৮৮৬ সালে ওরচেস্টারশায়ার প্রথম একাদশের প্রতিনিধিত্ব করেন। তন্মধ্যে, ১৮৮৫ সালে বল হাতে বেশ সফলতার স্বাক্ষর রাখেন। এরপর সমারসেটের সাথে যুক্ত হন ও স্লো বোলার হিসেবে যথেষ্ট সুনাম কুড়ান।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন টেড টাইলার। ২১ মার্চ, ১৮৯৬ তারিখে কেপটাউনে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।

১৮৯৫-৯৬ মৌসুমে দক্ষিণ আফ্রিকা গমন করেন। এ সফরেই নিজস্ব একমাত্র টেস্টে অংশগ্রহণ করেছিলেন টেড টাইলার।

২৫ জানুয়ারি, ১৯১৭ তারিখে ৫২ বছর বয়সে সমারসেটের নর্থ টাউন এলাকায় টেড টাইলারের দেহাবসান ঘটে।

তথ্যসূত্র
---------

1. ↑  Obituary of Ted Tyler from the 1918 Wisden Cricketers' Almanack

আরও দেখুন
---------

* আর্থার মোল্ড
* লিওনেল প্যালেরিট
* এক টেস্টের বিস্ময়কারী
* সাসেক্স কাউন্টি ক্রিকেট ক্লাব
* ইংরেজ টেস্ট ক্রিকেটারদের তালিকা
* আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা

বহিঃসংযোগ
---------


উইকিমিডিয়া কমন্সে **টেড টাইলার** সংক্রান্ত মিডিয়া রয়েছে।

* ইএসপিএনক্রিকইনফোতে টেড টাইলার উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে টেড টাইলার  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**মালদ্বীপ প্রজাতন্ত্রের জাতীয় গ্রন্থাগার** ১৯৪৫ খ্রিস্টাব্দে প্রতিষ্ঠিত হয়। এটি একই সাথে দেশটির গণ গ্রন্থাগার এবং জাতীয় গ্রন্থাগার। এছাড়া আধুনিক সাহিত্যকে রক্ষা করার ক্ষেত্রেও এটি কাজ করছে। সারাদেশে প্রকাশিত বিভিন্ন ধরনের পাঠ্যবস্তু ও তথ্যাবলি এটি সরবরাহ করে থাকে। সরকারি পৃষ্ঠপোষকতায় এবং তথ্য ও সংস্কৃতি মন্ত্রণালয়ের অধীনে এটি পরিচালিত হয়।

সংক্ষিপ্ত ইতিহাস
----------------

১৯৪৫ খ্রিস্টাব্দের ১২ জুলাই তৎকালীন শিক্ষা মন্ত্রণালয়ের প্রধান 'আমির মোহাম্মদ আমিন দিদি' মালদ্বীপের "রাষ্ট্রীয় গ্রন্থাগার" হিসেবে গ্রন্থাগারটি প্রতিষ্ঠিত করেন। ১৯৪৮ খ্রিস্টাব্দে মালদ্বীপের জনপ্রিয় প্রতিনিধি 'আমির আবদুল মজিদ দিদি' এর নামে এটির নামকরণ করা হয় "মজিদি গ্রন্থাগার"(en: Majeedi Library)।

১৯৭৮ খ্রিস্টাব্দে মালদ্বীপে উন্নয়ন ও আধুনিকীকরণ শুরু হয়। এরপর ১৯৮২ খ্রিস্টাব্দের ১ জুন রাষ্ট্রপতি মাউমুন আবদুল গাইয়ুন এর মাধ্যমে এটি "জাতীয় গ্রন্থাগার" নাম ধারণ করে।

সংগ্রহ
------

গ্রন্থাগারটিতে উল্লেখযোগ্য পরিমাণ আরবি, উর্দু, ধিবেহি ও ইংরেজি ভাষার বই রয়েছে। এখানে ইংরেজি ভাষার ৩৭,৯৭০ এরও অধিক সংখ্যক বই রয়েছে। ধিবেহি, আরবি ও উর্দু ভাগে রয়েছে যথাক্রমে ১০,২১২, ১,৫৭০ ও ৯৫০ সংখ্যক বই। এছাড়াও গ্রন্থাগারে আমেরিকান কর্নার, জাতিসংঘ সংগ্রহ, নারী ও লিঙ্গ বিষয়ক বিশেষ সংগ্রহ রয়েছে। ধারাবাহিক সংগ্রহের মধ্যে রয়েছে সাময়িকী, প্রতিবেদন, পাণ্ডুলিপি, জার্নাল, সংবাদপত্র ও পুস্তিকা।

গ্রন্থাগারটির সংগ্রহে যেসব বিষয়শ্রেণির বই রয়েছে তার মধ্যে উল্লেখযোগ্য হলো - সাধারণতা, ধর্ম, ভাষা, সামাজিক বিজ্ঞান, পরিবেশ, প্রযুক্তি(ফলিত বিজ্ঞান), দর্শন ও মনোবিজ্ঞান, প্রকৃতি বিজ্ঞান ও গনিত, সাহিত্য ও অলঙ্কারশাস্ত্র, ভূগোল ও ইতিহাস।

আন্তর্জাতিক সম্পর্ক
-------------------

জাতীয় গ্রন্থাগার "কনফারেন্স অফ ডাইরেক্টরস্ অফ ন্যাশনাল লাইব্রেরিস অফ এশিয়া অ্যান্ড ওশেনিয়া"(সিডিএনএলএও) এর সদস্য। এছাড়া গ্রন্থাগারের কিছু কর্মকর্তা "শ্রীলংকান লাইব্রেরি অ্যাসোসিয়েশন" এর সদস্য।

সেবাসমূহ
--------

* নথিপত্র ধারকরণ (২ সপ্তাহের জন্য প্রতিবারে ২ টি করে নথি)

* পড়ার ও তথ্যসূত্রের সেবা প্রদান

* চলতি বিষয়ে সচেতনতা বৃদ্ধি সেবা

* ভ্রাম্যমাণ গ্রন্থাগার সেবা (বিশেষত কোরাল দ্বীপগুলোর জন্য)

* শিশুদের জন্য আলাদা বিভাগ( ১৬ বছরের চেয়ে কম বয়সী শিশুদের জন্য)

* স্থানীয় স্বয়ংক্রিয় তথ্যভাণ্ডার

* ইন্টারনেট সেবা

* অনুলিপিকরণ সেবা

প্রশিক্ষণ বিভাগ
---------------

প্রশিক্ষণ বিভাগ স্থানীয় সকল গ্রন্থাগারিকদের প্রশিক্ষণের ব্যবস্থা করে থাকে।
এই বিভাগ জাতীয় গ্রন্থাগারের সমস্ত পূর্ণকালীন ও অর্ধকালীন কর্মচারীদের প্রশিক্ষণের ব্যবস্থা করে থাকে। এছাড়া বিভিন্ন সরকারি প্রতিষ্ঠান, বিশেষ গ্রন্থাগার, বিদ্যালয় গ্রন্থাগার ও ব্যক্তি মালিকানাধীন গ্রন্থাগারসমূহের গ্রন্থাগারিকদেরও প্রশিক্ষণের ব্যবস্থা করে।

তদুপরি এই বিভাগ নতুন গ্রন্থাগার চালুকরণের ক্ষেত্রে তথ্য ও কর্মচারীদের গ্রন্থাগার বিষয়ক দক্ষতা দিয়ে সহযোগিতা করে থাকে।

তথ্যসূত্র
---------

1. ↑
2. ↑
3. 1 2

প্রবেশদ্বার: মালদ্বীপ
**জাতীয় গ্রন্থপঞ্জি নম্বর** বা **ন্যাশনাল বিবলিওগ্রাফি নম্বর (এনবিএন)** হল প্রকাশনা শনাক্তকরণ ব্যবস্থাসমূহের একটি গ্রুপ। এটি জার্মানি, ইতালি, ফিনল্যান্ড, নরওয়ে, নেদারল্যান্ডস এবং সুইডেনের মতো দেশগুলির জাতীয় গ্রন্থাগার দ্বারা ব্যবহৃত হয়। এনবিএন-এর বিষয়বস্তুর জন্য কোনও বৈশ্বিক মানকদন্ড নেই; এর পরিবর্তে, এটির দেশ-ভিত্তিক নির্দিষ্ট ফর্ম্যাট রয়েছে। এনবিএন সাধারণত নথিপত্রের জন্য ব্যবহৃত হয়, যার কোনও প্রকাশক-নির্ধারিত সনাক্তকারী নেই, যেমন আইএসবিএন নেই। এনবিএনগুলি জাতীয় গ্রন্থাগারে সংরক্ষণাগারভুক্ত মিডিয়া সনাক্তকরণের জন্য ব্যবহার করা যেতে পারে, উদাহরণস্বরূপ পিএইচডি অভিসন্দর্ভ।

এনবিএনগুলির জন্য একটি ইউনিফর্ম রিসোর্স নেম (ইউআরএন) নামস্থান বরাদ্দ দেয়া হয়েছে, এবং তা আইইটিএফ আরএফসি ৩১৮৮ তে বর্ণনা করা হয়েছে। উদাহরণস্বরূপ:

`urn:nbn:de:bvb:19-146642`
এখানে এটি জার্মানির একটি এনবিএন (`de`), যা বাভারিয়াতে (`bvb` = Bibliotheksverbund Bayern), যার গ্রন্থাগার নম্বর 19 (বিশ্ববিদ্যালয় গ্রন্থাগার মিউনিখ), 146642 যা গবাদি পশুর তাপ সনাক্তকরণ সম্পর্কিত পিএইচডি থিসিসকে নির্দেশ করে।
কিছু গ্রন্থাগার যেমন সুইডেনের জাতীয় গ্রন্থাগার এই ইউআরএনগুলির জন্য একটি রেজোলিউশন পরিষেবা প্রদান করে।

ইতালিতে NBN (NBN:IT) কে জাতীয় আইনি আমানত পরিষেবাটির ডিজিটাল সংস্থানগুলির জমানতকে বরাদ্দ দেয়া হয়েছে। NBN:IT সমাধানকারীটি এখানে সক্রিয়: 

নেদারল্যান্ডসে জাতীয় গ্রন্থাগার (KB) এনবিএন () বরাদ্দ দেয়।

তথ্যসূত্র
---------

1. ↑  "Uniform Resource Names (URN) Namespaces"। *www.iana.org*। সংগ্রহের তারিখ ২০১৯-০৯-০৫।
2. ↑  "KB URN resolver"। *urn*। সংগ্রহের তারিখ ৫ সেপ্টেম্বর ২০১৯।
ইরান, আফগানিস্তান এবং উজবেকিস্তানে যেখানে মধ্য এশীয় আরবি উপভাষাগুলি বলা হয়, সেগুলি ছিটকে পড়ে। বর্গ বন্ধনীতে মানচিত্রটিও দেখায়, সেই ছিটমহলের প্রতিটিতে আরব অধিবাসীদের সঙ্গে গ্রামের সংখ্যা।
**মধ্য এশীয় আরবি**আফগানিস্তান, তাজিকিস্তান ও উজবেকিস্তানে কথিত আরবি ভাষার একটি ধরন বিশেষ এবং বর্তমানে বিলুপ্তির সম্মুখীন হয়েছে। এটি এক সময় মধ্য এশীয়ার অনেক স্থায়ী ও যাযাবরবৃত্তি আরব সম্প্রদায়ের মধ্যে কথিত ছিল, যেমন সমরকন্দ, বুখার, কাশকাদারা, সুরখন্দ্রিয়ায় (বর্তমানে আজকের উজবেকিস্তান), খাতলন (বর্তমানের তাজিকিস্তান) এবং আফগানিস্তান। অষ্টম শতকে, এই অঞ্চলে ভিভিন্ন দেশের থেকে মুসলমানেরা এবং পরে বাল্ক ও আন্দখয় (বর্তমানে আফগানিস্তান) থেকে আরবদের গোষ্ঠী যোগ দেয়। অনেক ইসলামী প্রভাবের কারণে, আরবি দ্রুত সাধারণ ভাষা হয়ে ওঠে। বেশিরভাগ মধ্য এশিয়ার আরবী বিচ্ছিন্ন সম্প্রদায়গুলিতে বসবাস করতেন এবং স্থানীয় জনসংখ্যার মধ্যে আন্তঃ বিবাহের পক্ষে সমর্থন করতেন না, এই কারণে বিংশতিতম শতাব্দী পর্যন্ত বহুভাষী অঞ্চলেও তাদের ভাষা বেঁচে থাকতে সাহায্য করেছিল। ১৮৮০ সাল নাগাদ, রাশিয়া, মধ্য এশিয়া বিজয় লাভের পর অনেক আরবী উত্তর আফগানিস্তানে চলে এসেছিল, যা এখনকার উজবেকিস্তান ও তাজিকিস্তান। এই আরবী আজকাল দারী ও উজবেক ভাষা বলে থাকে কোন আরবি ভাষা বলতে তারা পারে না। 

উজবেকিস্তান ও তাজিকিস্তানের সোভিয়েত শাসনের প্রতিষ্ঠার সাথে সাথে আরব সম্প্রদায়গুলি প্রধান ভাষাগত ও পরিচয়ের পরিবর্তনের মুখোমুখি হতে হয়, তাদের যাযাবরবৃত্তি জীবনধারা পরিত্যাগ করতে হয় এবং ধীরে ধীরে তারা উজবেক, তাজিক এবং তুর্কমেনিয়ানদের সাথে মিশ্রিত হয়ে পড়ে। ১৯৫৯ সালের জনগণনা অনুসারে, সোভিয়েত আরবদের মধ্যে মাত্র ৩৪%, বেশিরভাগ বয়স্ক, তাদের মাতৃভাষা আরবি বলেছিল। অন্যরা উজবেক বা তাজিককে তাদের মাতৃভাষা হিসাবে মনে করেছে।

আজকের মধ্য এশীয় আরবি ভাষা (ফোনেটিকস, শব্দভান্ডার এবং সিনট্যাক্সে স্থানীয় ভাষাগুলি দ্বারা প্রভাবিত) সুরাখন্দরি, কাশকাদারা এবং বুখারা পাঁচটি গ্রামে কথিত আছে। উজবেকিস্থানে মধ্য এশীয় আরবি কমপক্ষে দুটি উপভাষা রয়েছে: বুখারিয়ান (তাজিক দ্বারা প্রভাবিত) এবং কাশকাদারাভি (তুর্কি ভাষার দ্বারা প্রভাবিত)। এই উপভাষা পারস্পরিক বুদ্ধিগম্য নয়।  তাজিকিস্তানে, মধ্য এশীয় আরবি দেশের আরব জনসংখ্যার ৩৫.৭% দ্বারা কথিত, যা মূলত তাজিক দ্বারা প্রতিস্থাপিত।

জিওরি তেস্রেলেলি এবং ইশাক নাটানোভিচ ভিননিকোভ ডাব্লিউ: রুশ: Винников, Исаак Натанович মধ্য এশীয় আরবি এর প্রথম প্রাতিষ্ঠানিক গবেষণা করেছিলেন।

সাম্প্রতিক গবেষণায় মধ্য এশীয় আরবি ভাষা পরিবারের অংশ হিসাবে খোরসানি আরবি (ইরান দেশে খোরসান ভাষা কথিত হয়) বলে মনে করা হয় এবং আরও জানা গেছে এটি কাশকাদারাভির সাথে ঘনিষ্ঠভাবে সম্পর্কযুক্ত।

আরও দেখুন
---------

* আফগানিস্তানে আরবদের ইতিহাস
* খোজা
* মধ্য এশীয় আরবি

তথ্যসূত্র
---------

1. ↑  টেমপ্লেট:Ethnologue13  
টেমপ্লেট:Ethnologue13
2. ↑  হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Afghanistan–Uzbekistan Arabic"। *গ্লোটোলগ ৩.০* (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।
3. ↑  Peter R. Blood, ed. Afghanistan: A Country Study. Washington: GPO for the Library of Congress, 2001
4. ↑  (রুশ) Ethnic Minorities of Uzbekistan: Arabs  ওয়েব্যাক মেশিনে আর্কাইভকৃত ৫ ফেব্রুয়ারি ২০০৭ তারিখে by Olga Kobzeva
5. ↑  (রুশ) Ethnic Minorities of Tajikistan: Arabs  ওয়েব্যাক মেশিনে আর্কাইভকৃত ৩০ সেপ্টেম্বর ২০০৭ তারিখে
6. ↑  Ulrich Seeger, *On the Relationship of the Central Asian Arabic Dialects* (translated from German to English by Sarah Dickins)
যীশুর জন্ম নাট্যের মাধ্যমে ছোট শিশুরা উপাস্থাপন করছে।

| পরিবেশন কলা |
| --- |
| * কসরতবাজি
* ব্যালেনৃত্য
* রঙ্গালয়ের দক্ষতা
* সং
* নৃত্য
* শারীরক্রীড়াকলা
* জাদু
* মূকাভিনয়
* সঙ্গীত
* যাত্রা
* গীতিনাট্য
* পেশাদার কুস্তি
* পুতুল নাচ
* বক্তৃতা প্রদান
* কৌতুক পরিবেশন
* মঞ্চনাটক
* মায়াস্বর
 |
| * দে
* স
 |

| সাহিত্য |
| --- |
|  |
| 
প্রধান ক্ষেত্র |
| * উপন্যাস
* কাব্য
* নাটক
* ছোটগল্প
* উপন্যাসিকা
 |
| ধারা |
| * হাস্যরসাত্মক
* নাটক
* মহাকাব্য
* প্রণয়োপাখ্যান
* বিদ্রুপাত্মক
* গীতি কাব্য
* পুরাণরচনা
* প্রেমধর্মী
* ব্যঙ্গকাব্য
* বিয়োগাত্মক
* হাস্য-বিয়োগাত্মক
 |
| 
মাধ্যম |
| * অভিনয় (নাট্য)
* বই
 |
| 
কৌশল |
| * গদ্য
* পদ্য
 |
| 
ইতিহাস এবং তালিকা |
| * রূপরেখা
* সাহিত্যবিষয়ক সূচীকরণ
* ইতিহাস
	+ আধুনিক
* বই
* লেখক
* সাহিত্য পুরস্কার / কবিতা পুরস্কার
 |
| 
আলোচনা |
| * সমালোচনা
* তত্ত্ব
* সমাজবিদ্যা
* পত্রিকা
 |
|  সাহিত্য প্রবেশদ্বার |
| * দে
* স
 |

**নাট্য** বা **মঞ্চনাটক** (ইংরেজি ভাষায় play বা theater play) এক প্রকার সাহিত্য যা নাট্যকাররা লেখে এবং যা চরিত্রসমূহের মাঝে উদ্গাতা ও সংলাপ দ্বারা গঠিত। নাট্যের প্রধান উদ্দেশ্য শুধু পাঠন নয় বরং মঞ্চাভিনয়ের মাধ্যমে উপস্থাপন। বিভিন্ন স্তরে নাট্য পরিবেশিত হয়ে থাকে যেমন ব্রডওয়ে, অফ-ব্রডওয়ে, আঞ্চলিক নাট্যমঞ্চ (যেমন যাত্রা) থেকে সামাজিক নাট্যমঞ্চ এবং স্কুলকলেজে বা বিশ্ববিদ্যালয়ে প্রযোজিত নাট্য। নাট্যকে আসলে নাটকও বলে তবে একটি মাধ্যম ও একটি ধারার মাঝে পার্থক্য (ইংরেজিতে play এবং drama-র মধ্যে যে পার্থক্য) করতে পরিভাষা ভিন্ন হওয়া প্রয়োজন। "মঞ্চনাটক" শব্দটি আবার 
টেলিভিশনে উপস্থাপিত নাটক থেকে নাট্যকে পৃথক করে (বাংলাদেশে সাধারণত "নাটক" দ্বারা টেলিভিশনের নাটককেই বুঝানো হয়)।

ধারা
----

মঞ্চনাটকের প্রতীক
### হাস্যরসাত্মক

মূল নিবন্ধ: কৌতুকাভিনয়
#### ব্যঙ্গাত্মক

মূল নিবন্ধ: ব্যঙ্গকাব্য
### বিয়োগাত্মক

মূল নিবন্ধ: বিয়োগান্ত নাটক
### ঐতিহাসিক

### সঙ্গীতধর্মী নাট্য

পরিভাষা
-------

আরও দেখুন
---------

* নাটক
* মঞ্চ

তথ্যসূত্র
---------

1. ↑  "Play": Dictionary.com website. Retrieved on January 3, 2008.
**জাতীয় ক্রীড়া পরিষদ** হচ্ছে বাংলাদেশ সরকার কর্তৃক পরিচালিত এবং যুব ও ক্রীড়া মন্ত্রলালয়ের অন্তর্ভুক্ত ক্রীড়া নিয়ন্ত্রণ সংস্থা; একটি স্বায়ত্বশাসিত প্রতিষ্ঠান, যা জাতীয় ক্রীড়া পরিষদ এ্যাক্ট-১৯৭৪ দ্বারা প্রতিষ্ঠিত | প্রতিষ্ঠানটি বাংলাদেশের ক্রীড়াঙ্গনে সর্বোচ্চ ক্রীড়া সংস্থা। এটি বাংলাদেশ সরকারের পৃষ্ঠপোষকতাধীন ৫১টি ভিন্ন ভিন্ন খেলাধুলা বিষয়ক সংস্থাকে নিয়ন্ত্রণ করে। এটি বাংলাদেশের স্বাধীনতার পর ১৯৭২ সালে **বাংলাদেশ ক্রীড়া নিয়ন্ত্রণ সংস্থা** হিসেবে প্রতিষ্ঠিত হয়। ১৯৯১ সাল পর্যন্ত এর নাম **জাতীয় ক্রীড়া নিয়ন্ত্রণ বোর্ড** থাকলেও এর নাম পরে জাতীয় ক্রীড়া পরিষদ রাখা হয়। বর্তমানে বাংলাদেশ সরকারের যুব ও ক্রীড়া মন্ত্রণালয়ের প্রতিমন্ত্রী এই প্রতিষ্ঠানটির প্রধান হিসেবে দায়িত্ব পালন করেন। এটি বাংলাদেশ অলিম্পিক সংস্থাকেও নিয়ন্ত্রণ করে থাকে।

জাতীয় ক্রীড়া পরিষদ এর প্রধান কার্যালয়

সাংগঠনিক কাঠামো
---------------

এটি একটি নির্বাহী কমিটির মাধ্যমে পরিচালিত হয়। এই নির্বাহী কমিটি চেয়ারম্যান, ভাইস-চেয়ারম্যান, ট্রেজারার, যুব ও ক্রীড়া মন্ত্রণালয়ের একজন প্রতিনিধি, সকল জাতীয় ক্রীড়া ফেডারেশন/এ্যাসোসিয়েশনের একজন করে প্রতিনিধি, সেনা ক্রীড়া বোর্ড বা আন্তঃবাহিনী ক্রীড়া বোর্ডের একজন প্রতিনিধি, আন্তঃবিশ্ববিদ্যালয় ক্রীড়া বোর্ডের একজন প্রতিনিধি এবং সরকার কর্তৃক মনোনীত দুইজন বিশিষ্ট ক্রীড়াবিদ নিয়ে গঠিত। পরিষদের চেয়ারম্যান এবং সচিব নির্বাহী কমিটির চেয়ারম্যান ও সচিব হিসেবে দায়িত্ব পালন করেন।

আরও দেখুন
---------

* বাংলাদেশ প্রবেশদ্বার

* বাংলাদেশ অলিম্পিক সংস্থা
* বাংলাদেশ মহিলা ক্রীড়া সংস্থা
* বাংলাদেশ ক্রীড়া শিক্ষা প্রতিষ্ঠান (বিকেএসপি)

তথ্যসূত্র
---------

1. ↑  "জাতীয় ক্রীড়া পরিষদ-যুব ও ক্রীড়া মন্ত্রণালয়"। *www.nsc.gov.bd*। সংগ্রহের তারিখ ২০১৯-১২-২৮।
2. ↑  "ক্রীড়া সংস্থা - বাংলাপিডিয়া"। *bn.banglapedia.org*। সংগ্রহের তারিখ ২০১৯-০৮-১০।
*হুস্টন মিউজিয়াম অফ ন্যাচারাল সায়েন্স*এ পাঠদানরত রবার্ট ব্যাকার (ডানদিকে)
**ডাইনোসর নবজাগরণ** বলতে ১৯৬০ এর দশক থেকে শুরু হওয়া একটি ছোট মাপের বৈপ্লবিক পরিবর্তনকে বোঝায়, যা গবেষণাক্ষেত্র ও জনমানসে ডাইনোসর-সংক্রান্ত আগ্রহের পুনঃসঞ্চার করেছিল। সমসাময়িক কয়েকটি আবিষ্কারের ফলে জানা গিয়েছিল ডাইনোসরেরা উষ্ণশোণিত এবং সক্রিয় প্রাণী। তাদের সম্পর্কে প্রচলিত পূর্ববর্তী বেশ কিছু ধারণা (যেমন- তারা অনুষ্ণশোণিত, অলস প্রকৃতির) এর ফলে আমূল পরিবর্তিত হয়ে যায়।

এই নতুন ধারণার সূত্রপাত ঘটান বিজ্ঞানী জন অস্ট্রম। তিনি প্রস্তাব দেন যে পাখিরা আসলে সেলুরোসর জাতীয় ডাইনোসরদের থেকেই বিবর্তিত হয়েছে। পাশাপাশি রবার্ট ব্যাকার এই মত পেশ করতে থাকেন যে ডাইনোসরেরা স্তন্যপায়ী ও পাখিদের মতই উষ্ণশোণিত ছিল। ব্যাকার প্রায়ই তার ধারণাগুলিকে ঊনবিংশ শতাব্দীর শেষভাগে প্রচলিত ধারণাসমূহের 'নবজাগরণ' হিসেবে বর্ণনা করতেন, আর তৎকালীন বিজ্ঞানীদ্বয় **এডওয়ার্ড ড্রিংকার কোপ** ও **অথনিয়েল চার্লস মার্শ** এর জীবাশ্ম যুদ্ধ এবং ডাইনোসর নবজাগরণের মধ্যবর্তী সময়কালকে বলতেন ''ডাইনোসর স্থিতিশীলতা''।

তথ্যসূত্র
---------

1. ↑  Ostrom, J. (1974). "Archaeopteryx and the Origin of Flight". The Quarterly Review of Biology 49 (1): 27–47. doi:10.1086/407902. JSTOR 2821658.
2. ↑  Bakker, R.T. (1986). The Dinosaur Heresies. New York: William Morrow. আইএসবিএন ০-৮২১৭-৫৬০৮-৭. OCLC 36439291.
**সাব্রুম** (ইংরেজি: Sabroom) ভারতের ত্রিপুরা রাজ্যের দক্ষিণ ত্রিপুরা জেলার একটি নগর পঞ্চায়েত-শাসিত শহর। ভারত বিভক্তির পূর্বে এটি পার্বত্য চট্টগ্রামের রামগড় উপজেলার একটি অংশ ছিল।১৯৪৭ তৎকালীন ভারত বিভক্তির সময় ও ১৯৭১ সালে মুক্তিযুদ্ধের সময়কালে অসংখ্য বাঙালি হিন্দু উদ্বাস্তু বর্তমান বৃহত্তর নোয়াখালী জেলা(ফেনী অংশ), চট্টগ্রামের মিরসরাই থেকে দক্ষিণ ত্রিপুরায় অভিবাসী হন এবং বর্তমানে সাব্রুম অঞ্চলে আদি নোয়াখালী জেলার বাঙালিরা সংখ্যাগরিষ্ঠ।

জনসংখ্যার উপাত্ত
----------------

ভারতের ২০০১ সালের আদম শুমারি অনুসারে সাব্রুম শহরের জনসংখ্যা হল ৫৭৬৬ জন। এর মধ্যে পুরুষ ৫২% এবং নারী ৪৮%।

এখানে সাক্ষরতার হার ৮২%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৭৮%। সারা ভারতের সাক্ষরতার হার ৫৯.৫%, তার চাইতে সাব্রুম এর সাক্ষরতার হার বেশি। সাব্রুমে পানির সংকট রয়েছে, বিশেষত সুপেয় পানির। মানবিক দিক বিবেচনা করে সম্প্রতি বাংলাদেশ সাব্রুমে ১.৮২ কিউসেক পানি দিতে সম্মত হয়েছে।

এই শহরের জনসংখ্যার ১১% হল ৬ বছর বা তার কম বয়সী।

তথ্যসূত্র
---------

1. ↑  "ভারতের ২০০১ সালের আদম শুমারি"। ১৬ জুন ২০০৪ তারিখে মূল থেকে আর্কাইভ করা। সংগ্রহের তারিখ অক্টোবর ১, ২০০৬।

|  |  |
| --- | --- |
|  | *এই নিবন্ধটি ভারতের ত্রিপুরা রাজ্যের একটি শহরের উপর অসম্পূর্ণ নিবন্ধ। আপনি এটির সম্প্রসারণে উইকিপিডিয়াকে সাহায্য করতে পারেন।* |
**নাটেল্লা নুরিভনা আকাবা** (আবখাজ: *Нателла Нури-иҧҳа Акаба*; রুশ: Нателла Нуриевна Акаба; জন্ম ১৪ মার্চ ১৯৪৫) হলেন আবখাজিয়ার একজন ইতিহাসবিদ, রাজনীতিবিদ এবং নাগরিক সমাজের নেতা।

একাডেমিয়ায় প্রাথমিক জীবন এবং কর্মজীবন
---------------------------------------

নাটেল্লা আকাবা ১৯৪৫ সালের ১৪ই মার্চ মস্কোতে জন্মগ্রহণ করেন। ১৯৫৫ সালে তার পরিবার সুখুমিতে ফিরে আসে। ১৯৬২ সালে আকাবা সুখুমিতে অবস্থিত হাই স্কুল নং ১০ (নেস্টর লাকোবা) থেকে স্নাতক পাশ করেন। ১৯৬২ থেকে ১৯৬৭ সাল পর্যন্ত তিনি মস্কো স্টেট বিশ্ববিদ্যালয়ের ইতিহাস অনুষদে জাতিতত্ত্ব অধ্যয়ন করেন। পরের বছর গুলোতে তিনি সোভিয়েত আবখাজিয়া পত্রিকায় সাহিত্য সহকারী ছিলেন।

১৯৭৬ সালে নাটেল্লা আকাবা মস্কোর ইউএসএসআর একাডেমি অফ সায়েন্সেসের ওরিয়েন্টাল স্টাডিজ ইনস্টিটিউট থেকে স্নাতক পাশ করেন। তিনি পরবর্তীতে ইয়েরেভানে চলে যান যেখানে ১৯৭৯ সালে তিনি ইয়েরেভান রাষ্ট্রীয় বিশ্ববিদ্যালয় এবং ইয়েরেভান পলিটেকনিক ইনস্টিটিউটে ইতিহাস শিক্ষাদান করতে শুরু করেন। ১৯৮১ সালে আকাবা ওরিয়েন্টাল স্টাডিজ ইনস্টিটিউটে "কাতারে ইংরেজি সাম্রাজ্যবাদের ঔপনিবেশিক নীতি" শিরোনামে তার থিসিস রক্ষা করেছিলেন।

১৯৮৯ সালে নাটেল্লা আকাবা সহযোগী অধ্যাপক হন এবং আবখাজিয়ান স্টেট বিশ্ববিদ্যালয়ের সাধারণ ইতিহাস বিভাগে কাজ করার জন্য সুখুমে আবার ফিরে আসেন।

রাজনীতি ও সুশীল সমাজে কর্মজীবন
------------------------------

১৯৯০ সালে নাটেল্লা আকাবা পিপলস ফোরাম আইদগাইলারের প্রেসিডিয়াম সদস্য হন। ১৯৯১ সালের জানুয়ারি মাসে তিনি আবখাজিয়ার ডেমোক্রেটিক পার্টি, আবখাজিয়ার প্রথম, কিন্তু স্বল্পস্থায়ী, সোভিয়েত-পরবর্তী রাজনৈতিক দল, এর প্রতিষ্ঠাতা সদস্য হন।

১৯৯১ সালে নাটেল্লা আকাবা আবখাজিয়ার সুপ্রিম সোভিয়েতে নির্বাচিত হন যেখানে তিনি মানবাধিকার এবং আন্তঃজাতিক সম্পর্কের জন্য কমিটির ডেপুটি চেয়ারম্যান হন। ১৯৯৪ থেকে ১৯৯৫ পর্যন্ত আকাবা তথ্য ও প্রেস মন্ত্রী ছিলেন। ১৯৯৬ সালের পরবর্তী নির্বাচন পর্যন্ত তিনি সংসদ সদস্য ছিলেন।

নাটেল্লা আকাবা সেন্টার ফর ডেমোক্রেসি অ্যান্ড হিউম্যান রাইটস এবং অ্যাসোসিয়েশন অব উইমেন অব আবখাজিয়ারও প্রধান ছিলেন।

২০০৭ সালে নাটেল্লা আকাবা আবখাজিয়ার পাবলিক চেম্বারের প্রথম সচিব হন। তিনি ২০১০ সালে, ২৯ অক্টোবর ২০১৩ এবং ২ নভেম্বর ২০১৬ সালে এই পদে পুনরায় নির্বাচিত হন। তিনি ২০১৯ সালে পদত্যাগ করেছিলেন।

তথ্যসূত্র
---------

1. 1 2 3 4 5 6  Lakoba, Stanislav। "Кто есть кто в Абхазии"। সংগ্রহের তারিখ ১৫ নভেম্বর ২০১৫।
2. ↑  Sharia, Vitali (৩০ অক্টোবর ২০১৫)। "«Демократическая Абхазия»: вчера, сегодня, завтра"। Echo of the Caucasus। সংগ্রহের তারিখ ১৪ নভেম্বর ২০১৫।
3. ↑  "Нателла Акаба вновь избрана секретарем Общественной палаты РА"। Apsnypress। ২৯ অক্টোবর ২০১৩। ৩১ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ নভেম্বর ৯, ২০১৩।
4. ↑  Jarsalia, Said (২ নভেম্বর ২০১৬)। "Нателла Акаба избрана секретарем Общественной палаты четвертого созыва"। Apsnypress। ৩ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০১৬।
**মধেশী** বা **মধেসি** (নেপালি: **मधेशी**) জাতি নেপালের দক্ষিণভাগে ও বিহারের উত্তরাংশের সমতলে বসবাসকারি মানুষদেরকে বলাহয়। ভারত ও নেপালের যে অংশে মধেশী জাতি বাসকরে একত্রে সেই অঞ্চলকে **মধেশ** বলাহয়। **মধেশ** শব্দটি **মধ্যদেশ** শব্দের অপভ্রংশ রূপ; এবং মধেশ শব্দটি থেকেই **মধেশী** শব্দটির উৎপত্তি।

নেপাল ও বিহারের মধেশীদের মধ্যে সাংস্কৃতিক বা শারিরিক গঠনগত কনো তফাৎ নেই (যেমন:- ভারত ও বাংলাদেশের বাঙালি)।

ইতিহাস
------

প্রাচীনকালে অবাধ ও মিথিলা আলাদা-আলাদা রাজ্য ছিলো। কিন্তু ১৭০০ শতাব্দীতে নেপালের রাজা নেপালের ক্ষুদ্র-ক্ষুদ্র রাজ্যগুলিকে একত্রীকরণ শুরু করেন। এভাবে ছোটো রাজ্যগুলি জয় করার সাথেসাথে **অবাধ** ও **মিথিলা** রাজ্যের কিছু অংশও কব্জা করেন। তারপর ভারতে ইংরেজ শাসন শুরু হলে ইংরেজরা অন্য রাজ্যের সাথে অবাধ ও মিথিলা রাজ্যেও তারা দখল করে। ১৯৪৭ সালে ভারত স্বাধীনতা লাভকরে, ও ইংরেজদের দখলকৃত অবাধ ও মিথিলা ভারতের হয় এবং নেপালদ্বার জয়কৃত অংশ নেপালেই থেকেযায়। এভাবে **মধেশীরা**র নেপাল ও ভারতের মধ্যে রাজনৈতিকভাবে আলাদা হয়ে বসবাস করছে।

ভাষা ও সাংস্কৃতি
----------------

মধেশী জাতির লোকেরা সাধারণত বিহারে উত্তরাংশে প্রচলিত ভাষায় কথা বলে অর্থাৎ মৈথিলী, ভোজপুরি, ও অবাধী এছাড়া যারা পশ্চিমবঙ্গের সীমান্ত তরাই অঞ্চলে বাসকরে তারা বাংলার উপভাষা রাজবংশী ভাষাতেও কথা বলে।

মধেশী আন্দোলন
-------------

মূল নিবন্ধ: মধেশী আন্দোলন
নভেম্বর ২০১৫ সালে নেপালে সম্পূর্ণভাবে সেদেশের সংবিধান পরিবর্তন করা হয়। পরিবর্তিত সংবিধানের আগের সংবিধানে **মধেশীদের** যে অধিকার ছিলো পরিবর্তিত সংবিধানে তা আরো কম করা হলে নেপালের মধেশীরা সরকারের বিরুদ্ধে আন্দোলন শুরু করে। এই আন্দোলোনের কারণে ভারত সরকার ও নেপাল সরকারের মধুর সম্পর্কেও ফাটল ধরে। এই আন্দোলনে অন্তত পঞ্চাশজন লোক মারাগেছেন পুলিশের গুলিতে।

তথ্যসূত্র
---------

1. ↑  "National Population and Housing Census 2011[*স্থায়ীভাবে অকার্যকর সংযোগ*]
2. ↑  [
txtType=HTM&sessYr=2009&sessInd=0&billBody=S&billTyp=R&billNbr=0141&pn=1216 "National Population and Housing Census 2011"] `|ইউআরএল=` এর মান পরীক্ষা করুন (সাহায্য)। সংগ্রহের তারিখ ১৭ জানুয়ারি ২০১১।  line feed character in `|ইউআরএল=` at position 19 (সাহায্য)
3. ↑